La direcció d’Esquerra que protagonitzà l’enfrontament, amb Joan Lladó al capdavant, deixà posteriorment els càrrecs i la nova cúpula que la substituí s’ha mostrat molt més favorable a col·laborar amb Més. Ho prova que quan, per diverses dimissions en el grup parlamentari de Més, li tocà el torn a Vilaret d’entrar com a diputada al Parlament, la direcció del partit no li posà cap entrebanc: “No em posaren cap problema per acceptar l’escó i és ver que el fet que fos una nova direcció ha facilitat l’acostament” a Més, explica Vilaret.